Nos Humbertus, dominus de Degnens, notum facimus universis presentes litteras inspecturis quod nos tenemus in feodum et casamentum a nobili viro Johanne, comite Burgundie et domino Salinensi, in villa Allati dimidium mansum de Puteo, mansum Poncardi de Tarrello, mansum Hugonier Rolier et mansum de Porta Parati, mansum Coitier Le Gal et mansum Geliet; quos mansos Richardus de Arlay, castellanus de Bleterens, tenet a nobis in feodum et casamentum; et ipse eos erga nos et nos ipsos erga dominum comitem debemus deservire; nos vero adversus dominum comitem et adversus omnes alios homines tenemur dicto Richardo et suis garantire. In cujus rei testimonium et memoriam, quia sigillum non habemus, presenti pagine fecimus sigillum venerabilis viri Stephani, decani Ledonensis, apponi. Datum anno gratie Mº CCº quadragesimo quarto, mense junii.